**Molėtų rajono savivaldybės taryba**

**SPRENDIMAS**

**DĖl valstybės turto pripažinimo nereikalingu Molėtų rajono savivaldybės funkcijoms įgyvendinti**

2015 m. spalio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 27 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 1 ir 8 punktais, 27 straipsnio 1 dalies 4 punktu, 2 dalimi, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 7.1, 7.2 papunkčiais ir atsižvelgdama į Molėtų rajono savivaldybės administracijos 2015 m. spalio 16 d. raštą Nr. B88-11 „Dėl valstybei nuosavybės teise priklausančio turto pripažinimo nereikalingu savivaldybės funkcijoms įgyvendinti“,

Molėtų rajono savivaldybės taryba n u s p r e n d ž i a:

1. Pripažinti nereikalingu savivaldybės funkcijoms įgyvendinti valstybei nuosavybės teise priklausantį ir šiuo metu Molėtų rajono savivaldybės patikėjimo teise valdomą ilgalaikį turtą – automobilį „Audi 100CC“, pagamintą 1987 m., identifikavimo Nr. WAUZZZ44ZJN006563, inventorinis Nr. 135001, valstybinis Nr. FVS 263. Automobilio įsigijimo vertė – 5380,27 euro, likutinė vertė 2015 m. spalio 1 d. – 0,0 eurų.
2. Siūlyti 1 punkte nurodytą turtą parduoti viešame prekių aukcione.
3. Nustatyti, kad už 1 punkte nurodyto turto pardavimą viešame prekių aukcione yra atsakingas Molėtų rajono savivaldybės administracijos direktorius, jam nesant – Administracijos direktoriaus pavaduotojas.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė Aldona Rusteikienė, Turto skyriaus vedėja